b'\n_START_ARTICLE_\nOrgonit\n_START_PARAGRAPH_\nOrgonit je formacija, ki je narejena iz kristalov, kovinskih ostru\xc5\xbekov, bakrene spirale in organske smole._NEWLINE_Izdelamo ga tako, da v kalup namestimo kristale, kovinske ostru\xc5\xbeke, bakreno spiralo in vse skupaj zalijemo z organsko smolo. Ko se smola strdi, orgonit vzamemo iz kalupa.\n_START_SECTION_\nDelovanje\n_START_PARAGRAPH_\nKo se smola strdi, se rahlo skr\xc4\x8di in nenehno pritiska na vsebino. Na kristalih pride do tako imenovanega piezoelektri\xc4\x8dnega u\xc4\x8dinka \xe2\x80\x93 kristal se polarizira.\n_START_SECTION_\nZgodovina orgonitov\n_START_PARAGRAPH_\nZa\xc4\x8detek orgonitov sega v prvo polovico 19. stoletja, ko je dr. Wilhelm Reich veliko svojega \xc4\x8dasa posvetil raziskavam, s katerimi bi dokazal, da razlog psiholo\xc5\xa1kih motenj ni zgolj podzavest, temve\xc4\x8d predvsem \xc4\x8dlovekov energijski potencial. Dr. Wilhelm Reich je postavil tezo, da na zdravje ljudi v veliki meri vpliva energija, ki jo je poimenoval orgonska energija. Po njegovem prepri\xc4\x8danju orgonska energija napolnjuje in zaganja celotno vesolje, energetska polja organizmov, meteorolo\xc5\xa1ke razmere v atmosferi in galakti\xc4\x8dne premike. Izdelal je orgonski akumulator, ki naj bi slu\xc5\xbeil kot zbiralnik in oddajnik energije in je temeljil na vzajemnem delovanju organskih in anorganskih snovi. Delovanje orgonskega akumulatorja in teza o njegovih zdravilnih u\xc4\x8dinkih so bili osnova za izdelavo orgonitov._NEWLINE_Orgoniti naj bi delovali po enakem na\xc4\x8delu, kot orgonski akumulatorji, zato so izdelani iz organskih in anorganskih snovi. V orgonitu pa so prisotni tudi kristali, ki naj bi v okolje oddajali pozitivne vibracije in s tem pozitivno delovali na po\xc4\x8dutje.'